Rossabø kirke

Rossabø kirke er en modernistisk kirke fra 1972 i Haugesund kommune i Rogaland fylke.Dahle, Einar. 2008. Kirker i Norge. Modernismen. 1900-tallet. Arfo 

Kirken er sognekirke for søre bydel i Haugesund og en del av Stavanger bispedømme.

Kirken er bygget i plasstøpt betong, og tilhører stilarten brutalisme. Den er en arbeidskirke, det vil si en kirke som i tillegg til
kirkerommet også innehar andre rom tilknyttet menighetens arbeid. Her kan for eksempel nevnes menighetshus, kontor for kirkens ansatte og rom for kirkenes arbeid med barn og unge.

Selve kirkerommet er tilnærmet kvadratisk, og dekket av et karakteristisk pyramidetak, men den tilstøtende menighetssalen kan åpnes opp mot skipet ved større anlendninger. Skipet rommer 360 sitteplasser, mens menighetssalen kan fylles av 240. Kirken har ikke kor. Utsmykkingen bak alteret er av Veslemøy Nystedt Stoltenberg.

Bygget var arkitektene Per Amund Riseng og Jan Stensruds første konkurranse, og deres første bygg som ble realisert. Senere tegnet de Bekkefaret kirke i Stavanger.

Riksantikvaren har listeført kirken som særlig verneverdig.

 Referanser 

 Litteratur 



 Eksterne lenker 




Kategori:Kirker i Haugesund kommune
Kategori:Kirker i Haugaland prosti
Kategori:Kulturminner i Haugesund
Kategori:Norske kirker fra 1972